cyanic-selkie/wikianc huggingface dataset:
لكونفيديرالية د كورة د أمريكا لجانوبية
لكونفيديرالية د كورة د أمريكا لجانوبية (بالنݣليزية: South American Football Confederation، بالصبليونية: Confederación Sudamericana de Fútbol) أولّا CONMEBOL هي وحدة من بين ستة ديال لمنضامات اللي داخلين تحت الرياسة د لفيفا ف أمريكا لجنوبية. هاد لكونفيديرالية داخل فيها 10 دلبلدان واللي لأغلبية ديالهوم فأمريكا لجنوبية. تأسسات هاد لكونفيديرالية نهار 9 يوليوز 1916 ف لارجونتين بليتيفاق ديال لارجونتين، تشيلي، لبريزيل ولأوروݣواي. ليوما لمقر ديالها كاين فمدينة لوكي ف پاراݣواي، وكايترأسو لپاراݣواياني أليحاندرو دومينݣيز.
لپالماريس ديال لمونتخابات
كيفاش كايتّقرا لجدوال
ناسا
ناسا ؤلا نازا (بلينݣليزية: NASA - National Aeronautics and Space Administration - لإدارة لوطنية د لملاحة الجوية و لفضاء) هي وكالة تابعة للحكومة د ميريكان، تأسسات ف 1958. الناسا مسؤولة باش تدير أبحات مدنية و عسكرية على لفضاء، و دارت بزاف د لأسفار باش تكتاشف بزاف د لكواكب و لبلايص ف لفضاء، منها أسفار للقمر و لمريخ و للمحطة لفضائية الدولية.
عوام 1800
عوام 1800 ؤلا عقد 1800 هوّ عقد ديال الزمان بدا ف 1 يناير 1800 و سالا ف 31 دجنبر 1809.
كرونولوجيا
مقالات د لعقد د 1800: 1800 · 1801 · 1802 · 1803 · 1804 · 1805 · 1806 · 1807 · 1808 · 1809
زنقة كونطاكت
زنقة كونطاكت هو فيلم درامي مغريبي د سماعيل لعيراقي خرج ف 2020. خرج لفيلم ف سينيما ف فرانصا ف 3 نونبر 2021، ؤ موراها ف لمغريب ف 1 دجنبر.
لقصة
ف دارلبيضا، عاود رجع روك سطار لقديم لارسن سنايك ل مدينتو لأصلية فين غادي يتلاقا ب رجاء، بنت كاتدور ف زناقي ؤ عندها صوت واعر. غادي يتحابو بجوج، ؤ كل واحد فيهم غادي يحاول يبعد من لمشاكل ديالو — هو من لحشيش ؤ هي من لعيشة ف زنقة — ؤ غادي تجمعهوم لموسيقا باش يتجاوزو لمشاكل لي عندهم.
لپوليميك ؤ لمنع
عام مورما خرج لفيلم ف لقاعات د سينيما ف لمغريب، قرر لمركز سينيمائي لمغريبي ف أكتوبر 2022 باش يمنع لعرض ديالو لأغراض تيجارية ؤ تقافية، ؤ يحّبس لاكارط لميهانية ديال لمخرج ديالو بسباب تخدام موسيقا د لموغنية مريم منت حسان كاتدعم فيها لپوليزاريو ؤ كاتقيس لمقدسات ديال لبلاد. جا لقرار شهر بعد ما ربح لفيلم لجايزة لكبيرة ف لمهرجان لوطني د لفيلم ف طانجة.
حلا ترك
حلا ترك (مزيودة ف 15 ماي 2002) هي مغنية و مومتيلة بحرينية. تشهرات ف سن صغيرة ملي شاركات ف برنامج مواهب أرابز ڭوت تالنت و هي ف عمرها تمن سنين.
عوام 1790
عوام 1790 ؤلا عقد 1790 هوّ عقد ديال الزمان بدا ف 1 يناير 1790 و سالا ف 31 دجنبر 1799.
كرونولوجيا
مقالات د لعقد د 1790: 1790 · 1791 · 1792 · 1793 · 1794 · 1795 · 1796 · 1797 · 1798 · 1799
بني ورياغل
تصغير|300px|لائحة د لقبايل د الشمال د لمغريب، تا تبان فيها بني ورياغل بني ورياغل ولاّ آيت ورياغل (بلأمازيغية: ⴰⵢⵜ ⵡⴰⵔⵢⴰⵖⵍ) هي قبيلة مغربية جات ف لمنطقة د الريف، ف النواحي د لحسيمة. تعرفات بزاف لقبيلة ف التاريخ لعصري د لمغريب، كتيرشي ق لوقت د لحرب د الريف، حيت هي لقبيلة ديال محمد بن عبد الكريم الخطابي.
ناس معروفين
من الناس لمعروفين اللي لأصل ديالهم من بني ورياغل، كاين:
يوڤال نوح هاراري
يوڤال نوح هاراري (مزيود ف 1976 ف كريات أتا، إسرائيل) موتقاف عومومي إسرائيلي، توارخي، ؤ ؤستاد ف دّيپارطومو د تّاريخ ف لجامعة لعبرية د لقدس. هوّا كاتب لي ألّف تلاتة د لكتوبا لي كان عندهوم شعبية ؤ نجاح كبير، هوما ساپيان: تاريخ مختاصر د بنادم (2014)، هومو ديوس: تاريخ مختاصر ديال لموستقبال (2016)، 21 درس ل لقرن 21 (2018). لكتوبا ديالو بشكل عام تباعو منهوم 40 مليون نسخة، ؤ تطرجمو ل 65 لوغة.
لكتابات ديالو مهتمة ب لحرية د لإرادة، لوعي، دّكاء، سّعادة، ؤ لمعاناة.
هاراري كان من بين لي سناو برية مفتوحة كيطالبو فيها جميع اللابوات و لمؤسسات لي خدامين على الدكاء لإصطناعي باش يحبسو لخدمة ديالهوم و مايطوروش سيستيم جديد قوى من شاط جي پي تي 4، ل مدة ديال 6 شهور على ما يتحلو مجموعة د لمعضلات التقنية و لأخلاقية لي يقدرو يسببوها لڤيرسيونات الجايين ديال الدكاء لإصطناعي، بحال بلي يقدرو يديرو لخدمة ديال لملاين د الناس و يردّوهوم ل الشوماج.
لوسيوس كوييتوس
لوسيوس كوييتوس (ب ، ، مات ف عام 118) هوّا جينيرال موري روماني، أصلو من طانجا، لي كان ليڭاتوس (ڭراد عالي ف لجيش رّوماني) نمرة 11 ف إقليم جودييا (دابا ف فيليسطين ؤ إسرائيل) مابين 115 ؤ 117 ميلادية. كان كوماندان ديال لفرقة د لفرسان لمور ف حرب داكيا، و لكوماندان د لجيش ف حرب كيطوص ضد تّورة ليهودية ف عام 115. لوسيوس كويتوس كان من بين لأمازيغ لي وصلو ل أعلى ڭرادات ؤ إنجازات عسكارية ؤ سياسية ف تّاريخ رّوماني. كانت عندو شعبية كبيرة ؤ كان محتامل باش يولي إمبراطور د روما، كونما تعرض ل غتيال ف عام 118 ف لغالب ب أمر من لإمبراطور هادريان.
لوسيوس كويتوس كان من فاميلة أميرية أمازيغية ف طانجا، لي كانت عاونات رّومان باش يقضيو على تّورة د إديمون ف 40 ميلادية ؤ يسيطرو على مملكة موريطانية. ؤ خدات بسباب داكشي متيازات خاصة، منها لجنسية رّومانية، لي ف داك لوقت ماشي أي واحد كان كياخدها.
سولكينڭ
عبد الرؤوف درّاجي (10 ديسمبر كانون الأول 1989- ) هو رابور و‌مغني و‌شطّاح جزائري معروف بسولكينڭ وعرف كـ MC Sool حتى 2013 قبل تغيير اسمه الفني لسولكينج بروك من بعد هجرته لفرنسا، معروف بأغاني الريغي و‌الراب و‌الهيب هوب.
لأغاني ديالو
• Dounia
• Guerilla
• Milano
• Dalida
• Zemër
• Meleğim فت دادجو
• حياتي فت ميرو
• Bebter
• Liberté
• ya lbahri
• sans visa
• baila
• fiesta
• maria
عوام 1780
عوام 1780 ؤلا عقد 1780 هوّ عقد ديال الزمان بدا ف 1 يناير 1780 و سالا ف 31 دجنبر 1789.
كرونولوجيا
مقالات د لعقد د 1780: 1780 · 1781 · 1782 · 1783 · 1784 · 1785 · 1786 · 1787 · 1788 · 1789
مسبقة ميترية
لمسبقة لميترية (ب ) هيّا مسبقة د عبرة لي كاتّزاد ل عبرة بسيطة باش تعطي مضاعفات ؤلا أجزاء ديال هاد لعبرة. جميع لمسبّقات لميترية لي مخدّمين دابا عشريين (مبازيين على لعاداد 10). كلا مسبّقة ميترية عندها رمز وحيد لي كيقدر يتزاد ف لبدية د كلا عبرة بسيطة، باش تعطي عبرة خرة لي كاتساوي لعبرة لبسيطة مضروبة ف ؤلا مقسومة على مضاعف ديال عشرة. متلاً لمسبّقة كيلو- كاتعطي عبرة كاتساوي 1000 مرة لعبرة لأساسية، بحال كيلوڭرام = 1000 ڭرام، كيلوميتر = 1000 ميترو، كيلوجول = 1000 جول. لمسبّقة ميلي ، لعكس ديالها كاتدل على عبرة لي كاتساوي لقيمة د عبرة بسيطة، بحال ميليميتر =  ميترو.
لمسبّقات لعشرية من بين لمزايا ديال سّيستيم لميتري، و 6 منهوم كيرجعو ل لوقت فاش بدا كيتخدّم هاد سّيستيم ف عوام 1790. تا معا عبرات لي ماشي ف سّيستيم لميتري، كيتخدّمو هاد لمسبّقات شي مرات.
لمسبّقات ديال سّيستيم لعالمي هوما لمسبّقات لي تّختارو بشكل رسمي باش يتخدّمو ف سّيستيم لعالمي د لعبرات، من طاراف لبيرو لعالمي ديال لوزان و لعبارات (ب ). ف 18 نونبر 2022 تزادو 4 ديال لمسبّقات لميترية بشكل رسمي هوما كويطّا (10^{30})، رونّا- (10^{27})، رونطو- (10^{-27})، و كويكطو- (10^{-30}).
مورو
تشهر ب لكلاشات و أغانيه لي فيها هضرة خايبة، مورو هو لي صاوب "سي بي كات ݣانݣ" CB04Gang، لي تتعني "كازابلانكا زيرو كات ݣانݣ".
رونالد ريڭان
رونالد ريڭان (بلينݣليزية: Ronald Reagan)،(تولد ف 6 فبراير 1911 ف إيلينوي - مات ف 5 يونيو 2004 ف لوس أنجليس) كان ممتيل و نقابي و سياسي ميريكاني. كان هو الرئيس الربعين ديال لميريكان، و حكم فيها من 1981 حتال 1989. ريڭان كان حتا لحاكم د كاليفورنيا من 1967 ل 1975.
لوقت اللي حكم فيه ريڭان تعرف بلوقت اللي تبدلات فيه السياسة د لميريكان وولات محافظة، و تقاد فيه لإقتصاد مزيان ونقصات لبطالة. من الجيهة د لخارج، هو الرايس اللي ضعّف لإتحاد السوڤياتي حيت بقا جارو للسباق على السلاح، حتى تفكك و طاح.
لمزاود
link=https://commons.wikimedia.org/wiki/Category:Ronald_Reagan?uselang=ary|20x20px تقدر تزيد شوف بزاف د تّصاور و لمعلومات ديال رونالد ريڭان ف ويكيميديا كومنز.
link=https://www.whitehouse.gov/about-the-white-house/presidents/ronald-reagan/|14x14px سّيت رّسمي
عوام 1770
كرونولوجيا
مقالات د لعقد د 1770: 1770 · 1771 · 1772 · 1773 · 1774 · 1775 · 1776 · 1777 · 1778 · 1779
تربيط
تصغير| التربيط (ب ) هو ممارسة الربيط يعني تكتف شريك علا قبل الإثارة الجنسية ولا الجمالية ولا تحفيز الحسية تالجسد بالإرادة ديالو ولا بلا إرادة. وتيتخدم ل هاذ الغرض حبل ولا مينوط ولا حبل تربيط خاص وبزاف تاع الماطيريال.
التربيط ماتايعنيش بضرورة السادية ولا المازوخية. فراه تتمارس مع سيكس ومعا شي ممارسات تاع البي دي إس إم.
كوثر حفيظي
كوثر حفيظي (بالداريجة: كوتر حافيضي) هي عالمة د الفيزيك مغريبية-ميريكانية فالضومين د الفيزيك النووية التجريبية ؤ هي عوتاني المديرة د القسم د علوم الفيزيك ؤ الهندسة ف المختبر الوطني د أرڭون الميريكاني. كاتدير البحت فالضومين د النويويات ؤ الهيكل النووي على طريق التخدام د سطالاسيونات د الكسيراطورات د الفرتيتات التحت-درية بحال مختبر تجيفيرصون (Jefferson Lab)، كسيراطّور ديسي (DESY)، ؤ فيرميلاب (Fermilab). هي عوتاني ناشطة حقوقية ؤ مدافعة على مبدأ التنوع ؤ كانت على بونت غاتولي كوايرية محتارفة فاش كانت عندها 16 عام.
الحياة ؤ القراية
كوثر حفيظي كبرات ؤ تربات ف عائلة مغربية مسلمة محافظة فالعاصمة د المغريب، الرباط. فاش كانت صغيرة كانت كاتڭول ل باباها: "بغيت نعرف منّاش مصنوع الله. كانأمن بيه ولكن ما كانشوفوش". الواليد د حفيظي هو اللي دفعها للضومين د الصيونص. فاش كان خاصها تختار التوجه ديالها فالتاسعة إعدادي ما بين الصيونص ؤ لأداب، الواليد ديالها اللي كان موظف فالحكومة المغربية من الطبقة المتوسطة، ڭال ليها: "أش عندك ما تديري بالأداب؟ ما فيه حتى نفع للبلاد. بما أنك مزيانة ف كلشي، خاصك تمشي للصيونص". ب فضل الموهبة ديالها ف حل المشاكيل المنطقية اللي طوراتها ف الليسي، حفيظي كملات الليسونس ديالها فالفيزيك النضرية ف جامعة محمد الخامس ف الرباط عام 1995.
ف حوار ليها مع CNN العربية ف 2017، حفيظي دوات على المظاهرات د الداكاتيرا اللي ما لقاوش خدمة ف 1995، ؤ اللي الحكومة ردّات عليهم بأنها سدات التخرج مؤقتا، الشي اللي فرض على حفيظي تسافر ل فرانسا باش تكمل القراية ؤ التخرج ديالها. المشكلة، أن بّات حفيظي ما كانش عندو الفلوس باش يخلص عليها تقرى برا. من زهرها أن جدّاها ؤ خالاتها -اللي الصغيرة فيهم عالمة د الفيزيك حتى هي- باعو دهبهم ؤ عطاوها الفلوس اللي كانو خاصينها باش تكمّل قرايتها على برّا. حفيظي كاتعاود باللي كانو كايڭولو ليها عائلتها: "ما يمكنش لينا نخليوك تضيعي راسك ؤ الموهبة ديالك هنا". حفيظي كملات قرايتها ف جامعة پاري الجنوبية فين ضرسات الهيكل ليليكطرومغناطيسي د الدوطيريوم باش خدات الدكتوراه ديالها ف 1999.
حفيظي تلاقات ب راجلها التونسي براهيم مصطفى ف پاري ؤ اللي تا هو عالم د الفيزيك بحالها. تزوجات هي ؤياه ف 1998 ؤ سافرو بجوج بيهم ل ميريكان فين كايخدمو بجوج بيهم كا عولاما د الفيزيك ف المختبر الوطني د أرڭون. تزاد عندهم ولد ف 2005 اللي سمّاوه عمر. ف واحد لانطيرڤيو مع پاتش (Patch) د إلينويز ف 2011، حفيظي دوات على التوفيق ديالها بين الحياة الشخصية ؤ الخدمة ؤ ڭالت: "كانضن باللي التوفيق بين الحياة الشخصية ؤ الخدمة ما كاينش. اللي كاين هو تكون راضي على راسك. خاصك تحاول تلقى البالونص اللي كايواتيك شخصيا ؤ تكون مقتانع ؤ راضي على الختيارات اللي درتي ف حياتك. أنا مازال كانعاني مع التوفيق بين الدار ؤ الخدمة ولكن راجلي كايعاوني بزاف." ؤ صرّحات باللي راجلها هو اللي كايتكلف بالدرجة اللولة بالتربية د ولدهم ؤ كاتعتارف ليه بالعوين ديالو ليها.
الكاريير
حفيظي دخلات فالبداية للمختبر د أرڭون كا مور-دكتورة (postdoc) ف 1999 تال 2002. موراها ولات عالمة مساعدة د الفيزيك ف 2002 تال 2006 ؤ عاد ولات عالمة الفيزيك من 2006 ل دابا. ب صيفتها باحتة رايدة ف أرڭون، حفيظي كانت كاتسوّل أسئلة فلسفية اللي كاتقيس ف ضومينات تقنية الديڤ صوفتوير الشي اللي زاد وسّع لهتيمامات د البحت ديالها على فهم الديناميات د الفرتيتات التحت-درية (النويويات) ؤ القوّات اللي كاتخليهم مجموعين مع بعضيّاتهم. حفيظي كولابورات مع فريق د العولاما باش يدرسو التوزيع تلاتي الديمونصيونات دالپارطونات (Partons) (كواركات ؤ ڭلوونات تحت-درية) فالنوى ؤ النويويات على طريق تخدام كسيراطّور د الفرتيت ف السطالاسيون الوطني د الكسيراطّور د طوماس تجيفيرصون (Thomas Jefferson National Accelerator Facility) ف ڤيرجينيا، ؤ ف ديسي (DESY) ف هامبورڭ ألمانيا. حفيظي باغا تشد اللحظة فين الكوارك كايولّي حر ؤلا شفاف. على طريق المقادة د الزربة د الكسيراطّور ؤ لانطونسيطي ديالو، الفريق ديالها لقاو أدلة قاطعة د حالات قصيرة ؤ شادة فين الكواركات كايكونو صغار بزاف ل درجة ما كايبقاوش يتشافو من طرف المادة لوخرى الشي اللي كايخليهم يدوزو من وسط النوى بلاما يتفاعلو معاها. حفيظي تنتاخبات كا عضوة ف مجلس لإدارة د الڭروپ د الخدايمية د مختبر جيفيرصون.
خرجات ل مدة قصيرة من أرڭون ف 2013 باش تخدم فالوزارة د الطاقة د ميريكان، فالبيرو د الفيزيك النووية. ف 2015 رجعات أرڭون كا شافة مساعدة د العولاما (Associate Chief Scientist) ف البحت و الديڤلوپمو المخباري. ف 2017، عينوها كا المديرة د الديفيزيو د الفيزيك، ؤ مالفوق زادو عينوها ف 2018 المديرة المساعدة د المختبر د علوم الفيزيك ؤ الهندسة.
حفيظي كاتتريس حتى البرنامج د أرڭون د العيالات الخدّامين فالصيونص ؤ الطيكنولوجيا (WIST). هاد البرنامج كايوفّر الريادة ؤ الموارد باش يعاون فالنجاح د العيالات ؤ يشجّع النمو ؤ التطوير ديالهم ؤ كايخدم على دعم التنوع ف ڭاع النيڤووّات من وسط أرڭون باش يخلق منها مؤسسة د البحت العلمي معتبرة. حفيظي كانت عوتاني حتى رايسة المجلس د المجتمع الميريكاني د الفيزيك ف الكوميطّي د الوضعية د العيالات ف الفيزيك (CSWP).
تيساع
التيساع ؤلا لمساحة هوّ لعبار ديال لمقدار ف لمكان لي شاد شي سطح (منطقة محدودة ف مستوى) ف جوج أبعاد. نقدرو نشوفو التيساع من منضور أخور بلي هوّ لمقدار ديال الصباغة لي كاتخص باش تكوڤري شي سطح ب طبقة وحدة. التيساع هوّ لموقابيل ديال الطول (ف بعد واحد) و ديال لحجم (ف 3 د لأبعاد). جوج شكال مختالفين يقدر يكون عندهوم نفس لعبار ديال التيساع.
ف السيستيم لعالمي د لعبرات، لعبرة لمعيارية ديال التيساع هيّ لميترو مربع. 1 م² كاتساوي التيساع ديال مربع طول ضلعو 1 ميترو.
الشكال التسطارية لبسيطة، بحال لمتلت، لكارو، الدوارة، و لمستطيل عندهوم صيغات ماطيماتيكية معروفة. الشكال لي معقدة كتر يقدرو يتحسبو التواسع ديالهوم ب تقسيمهوم ل متلتات، كارويات ؤلا مستطيلات. و كاينين طرقان قافزين كتر ديال حساب التيساع لي معتامدين على لحساب التفاضلي ؤلا لانطيڭرال. تاريخياً، التفاضل و التكامل تطورو نيت باش يحسبو التيساع ديال شكال تسطارية ماشي منتاضمة ؤلا معوّجة.
السطوح لي معوّجة ف تلاتة د لأبعاد و بسيطة (بحال السطح ديال كورة)، تاهوما كاينين طرقان باش كيتحسبو لي كانو معروفين من لوقت د ليونانيين لقدام. السطوح لمعقدين كيعتامد لحساب ديال التواسع ديالهوم على لحساب التفاضلي ب 2 متغيرات ؤلا كتر.
مضلع كيما كان
يلا كان عندنا مضلّع ماكيتقاطعش معا راسو (بسيط) عندو n راس، و لإحداتيات الديكارطية ديال الريوس ديالو معروفين (x_i, y_i) (i=0, 1, ..., n-1) التيساع ديالو كايتّحسب ب الصيغة د السيور (لمعروفة تا ب صيغة التيساع ديال ڭاوص)، لي هيّ:
بحيت ملي i=n-1 كاتّعتابر i+1 مودولو n يعني 0.
مستطيل
أبسط صيغة ديال حساب التيساع هيّ ديالت لمستطيل لي هيّ:
يلا كان لمستطيل عندو طول و عرض متساويين l = w = s كيتسمّى كارو ؤلا مربع و التيساع ديالو:
عوام 1760
عوام 1760 ؤلا عقد 1760 هوّ عقد ديال الزمان بدا ف 1 يناير 1760 و سالا ف 31 دجنبر 1769.
كرونولوجيا
مقالات د لعقد د 1760: 1760 · 1761 · 1762 · 1763 · 1764 · 1765 · 1766 · 1767 · 1768 · 1769
إيديتور ب الشوفان
تصغير|إيديتور ب الشوفان د [[ويكيپيديا]] ليديتور ب الشوفان (ب نّݣليزية Visual editor) هوّا سوفتوير ديال لكتابة ؤ تّعديل د لفيشيات د تّيكست لي كيستعمل أنطيرفاص ب تّيكست ؤلا ب رّسيم، باش يحوّل نّص لي كيكتبو لواحد ل كوض ديال لماركاپ، بحال هاش طي إم إل، لكوض د ويكي ؤ غيرهوم. هاد لبلان كيتسمّا عادتن "داكشي لي كاتشوف هوا لي كيبان" ؤلا ب نّݣليزية ، ب ختيصار WYSIWYG. ف بزاف د نواع ليديتورات ب الشوفان كيقدر لواحد يتحوّل ب سهولة ل لكتبة ب لكوض نيشان (إيديتور ب لكوض سورس)، بحال نيت ف ويكيپيديا ؤلا ف سّوفتوير ديال تّدبير د لپروجيات دجيرا.
ليديتور ب الشوفان كيقدر يعطي لإمكانية ل خدايمي باش يجر ؤ يزيد عناصر غير ب سّوري ؤلا ب كليك على بوطونة.
الحل تاع دولة وحدة
تصغير|خريطة كاتوْرّي الحدود تاع إسرائيل، الضفة الغربية، قطاع غزة، ؤ الهضبة تاع الجولان.
الحل تاع دولة وحدة (النڭليزية: One-State solution؛ العربية: حل الدولة الواحدة؛ العبرية: פתרון המדינה האחת) للي بعض المرات كايتسمى دولة بجوج أوطان (النڭليزية: bi-national state)، هو واحد الحل مقتاراح للصراع لإسرائيلي الفلسطيني للي كايقتارح التصاويب ديال دولة وحدة ل لفلسطينيين ؤ لإسرائيليين، شادّة من الواد تاع لأردن (الحدود مع لأردن) حتال الميديطيراني ؤ تكون كا تضم إسرائيل، الضفة الغربية ؤ قطاع غزة. مسطلح الواقع تاع دولة وحدة كايوصف المعتقد ؤلا الشوعور د أن لأمر الواقع ف إسرائيل/فلسطين كايفرض بأنهم عمليا ديجا دولة وحدة.
بزاف د الموضيلات تعطاو كا مقترح يتأمپليمونطا بيه الحل تاع دولة وحدة. الموضيل اللول هو الدولة المركزية للي كاتكون فيه حكومة وحدة كاتحكم الطيريطوار د فلسطين/إسرائيل كامل ؤ للي ڭاع السكان ديالها كايتمتعو فيه بالجنسية ؤ كاتعطاهم نفس الحقوق ب غض النضر على ليتنية ؤلا الديانة متاعهم. شي إسرائيليين كايطالبو ب ڤيرصيو ديال الموضيل للي فات للي إسرائيل كاتأنيكسي فيه غير الضفة الغربية ؤ ماشي قطاع غزة ؤ كاتحافض فيه على الطابع ليهودي ؤ الديموقراطي متاع الدولة مع أقلية عربية كبر من للي عليه دابا. الموضيل التاني كايدعي لأن إسرائيل تأنيكسي الضفة الغربية ؤ تصاوب ل لفلسطينيين للي فيها إقليم كايتمتع ب لوطونومي. الموضيل التالت كايتلخص فالتصاويب ديال دولة فيدرالية عندها حكومة مركزية ؤ مديريات فيدرالية، شي وحدين فيهم فلسطينيين ؤ لوخرين يهوديين. الموضيل الرابع عبارة على كونفيدرالية بينات الدول الراهنة د الحل تاع جوج دولات فين الدول بجوج غايكونو مستاقلين على بعضياتهم ولكن كايتشاركو السلطة ف شي مجالات ؤ فين الإسرائيليين ؤ الفلسطينيين بجوج عندهم الحق ديال الإقامة فالدولات بجوج.
واخا الحل تاع دولة وحدة كايتناقش كتر فالأوساط لأكاديمية، غير هو باقي ما خداش حقو فالجهود الرسمية ديال الحل د النزاع حيت كايغمق عليه الحل تاع جوج دولات. حسب واحد الستيطلاع تدار ف 2017، الحل تاع دولة وحدة كايحضى ب تاييد عند 36% ديال الفلسطينيين، 19% ديال ليهود د إسرائيل، ؤ 56% ديال عرب 48. ولكن واخا هاكداك الهتيمام بالحل تاع دولة وحدة غادي ؤ كايكبر حيت الحل تاع جوج دولات ما وصّل لحتى مخرج.
عاداد لولي
تصغير|نقدرو نمتّلو [[عاداد مركب|لأعداد لمركّبة على شكل مستطيلات، ولاكين لأعداد اللولية مايمكنش يتمتّلو على شكل مستطيلات]] لعاداد اللوّلي (ب ، ب ) هوّا عاداد لي لقواسم لوحيدين ديالو هوما 1 و لعاداد براسو. متلا 2، 3 و 5 أعداد لولية حيت كلا واحد فيهوم ماكيتّقسم غير على 1 ؤلا على راسو (2، 3، ؤ 5 ب هاد تّرتيب). لعاداد لي لي ماشي لولي كيتسما عاداد مركّب (ب ). متلاً 4 عاداد مركب، حيت كيتّقسم على 2 (2\times2=4)، بلإضافة ل 1 و 4.
لعاداد 1 هوّا لوحيد ف لأعداد لموجبة لي ما لولي ما مركب. أي عاداد لي كبر من 1 يقدر يتّكتب على شكل تعميل ديال لأعداد لّولية (أعداد لولية مضروبة ف بعضياتها لي كاتعطي داك لعاداد)، متلاً.
لخدمة على لأعداد لّولية شغلات لعولاما د لماط من لفترة ليونانية لقديمة، و تا لعولاما لمسلمين ساهمو ف التطوير د لفهم ديالها. ف جوايه 300 قبل لميلاد، لماطيماتيسيان ليوناني ؤقليدس بيّن بلي لأعداد لّولية ماكيتسالاوش. من ديك سّاع و لحرايفيا د لماط كيحاولو يلقاو شي فورمولة عامة (ب ) لي كتميّز لأعداد لّولية على لمركّبة، ولاكين ل حد سّاعة تاحد مالقاها، و وخا كاينين بعض لپاطيرنات ف تّوزيع ديالهوم، لأعداد لّولية كيبانو بشكل عام مرتّبين بشكل عشوائي ف سّلوم د لأعداد طّبيعية.
أسهل طريقة باش يتحدد واش شي عاداد n راه لولي ؤلا مركّب هوّا لألڭوريتم د لقسيم لمعاود، لي كيجرّب لقسيم على جميع لأعداد من 2 تال \sqrt n، و يلا قسم واحد فيهوم لعاداد لمعني راه كيكون مركّب، و يلا تا واحد ماقسم لعاداد لمعني، كيكون لولي. هاد طّريقة تقيلة بزاف، و كاينين دابا ألڭوريتمات لي سرع منها.
أكبر عاداد لولي تّكتاشف تال دابا هوّا لي فيه 24.862.048 نمرة ف لمجموع، و تّلقا ف إطار لپروجي د لبحت لكبير د لأنترنيت على اللوليات د ميرسين (ب ).
بزاف د لمسايل لمرتابطين ب لأعداد اللولية بشكل موباشير ؤلا لاموباشير باقين من هادي قرون ماتحلو، بحال لحدسية د ڭولدباخ لي كاتڭول بلي أي عاداد جوجي من 4 ل لفوق يقدر يتّكتب على شكل مجموع ديال جوج أعداد لولية (متلاً 8=3+5، 6=3+3، 4=2+2، ...) ولاكين لحد الساعة مامتبوتاش هاد لقضية 100% ب نّسبة ل جميع لأعداد الجوجية من 4 ل لفوق. كاينة تا لفرضية د ريمان لي عندها رتيباط معا بزاف د لمسايل ف لماط ف فروع مختالفين، و منها لأعداد اللولية.
لأعداد اللولية عندهوم تطبيق عملي ف لانفورماتيك، حيت كيدخلو ف لكريپطوڭرافيا، لي كاتعتامد على حقيقة بلي ساهل باش تضرب جوج أعداد لولية ف بعضياتهوم ف ؤرديناتور وخا يكونو كبار بزاف، ولاكين صعيب تقشع هاد جوج أعداد يلا عندك غير نّتيجة د ضّرب ديالهوم.
ف نّيڤو لقافز د لماط، كاين تعميم ديال لمفهوم د عاداد لولي، متلاً ف خاتم، لي يقدر يكونو فيه عناصر لولية (ب )، ؤلا ميتالي لولي (ب ).
لمياء الخلوفي
لمياء الخلوفي كاتيبة ؤ صحافية ؤ سيناريست مغريبية. عندها مجموعة د لمقالات لمنشورة ب لإضافة ل كتوبا ؤ سيناريوات د أفلام.
آيت عطا
تصغير|يسار|250px|<P ALIGN=center>راجل و مرا من آيت عطا ف 1955. آيت عطا (بلأمازيغية: ⴰⵢⵜ ⴰⵟⵟⴰ) هي اتحاد د قبايل مغريبية جاو ف لجنوب الشرقي د لمغريب. لقبايل د آيت عطا داخلين ف لأقاليم د وارزازات و زاڭورة و أزيلال و الراشيدية و تينغير. الناس د آيت عطا تيتسمّاو لعطاويين، كانو مقدّرين ب 130.000 ف 1960 و تيهضرو الشلحة د لأطلس.
التاريخ
ف التلاتينيات د لقرن 20، تعرفات لقبايل د آيت عطا، حيت قاومات بزاف لإستعمار لفرانساوي د لمغريب، و كانت لأراضي ديالها هي آخر لبلايص اللي ستعمرات فرانسا ف لمغريب (تحتلات تال 1933). من بين لمضاربات لمعروفين اللي شاركو فيها آيت عطا كاين لمعركة د بوڭافر اللي ربحو فيها لمغاربة، ب لقيادة د عسو أوباسلام.
دجيمي كارتر
لوقت اللي حكم فيه دجيمي كارتر تعرف بلوقت اللي تدارت فيه علاقات ما بين لميريكان و الشينوا، بلإتفاقيات د كامپ ديڤيد (ما بين مصر و إسرائيل)، و ديال لقناة د پاناما.
لمزاود
link=https://commons.wikimedia.org/wiki/Category:Jimmy_Carter?uselang=ary|20x20px تقدر تزيد شوف بزاف د تّصاور و لمعلومات ديال دجيمي كارتر ف ويكيميديا كومنز.
سياسة
السياسة ؤلا لپوليتيك (من ليونانية لبالية Πολιτικά، ب معنى الشان د لمدينة) هيّا مجموعة د النشاطات لي كيديرها بنادم و لي عندها علاقة معا لماخدة د لقرارات ف إطار مجموعة بشرية، و شكال خرين ديال لعلاقات د لقوة، بحال توزيع لموارد و لمواقع د السلطة و الشان لإجتيماعي. لفرع د لعولوم لإجتيماعية لي كايدرس سّياسة و لحوكومة كاتسما لعولوم سّياسية.
ف لفترة لعصرية، ف إطار دّوال لقومية، بزاف د لأفراد كيفورميو أحزاب سياسية لي كايمتّلو لأفكار ديالهوم. لأعضاء ديال شي حيزب كيتّافقو بيناتهوم باش يكونو عندهوم نفس لمواقف السياسية من مجموعة د لقضايا، و يدعمو نفس التبديلات ف لقوانين و نفس لقيّاد. نّتيخابات ف لعادة كاتكون تنافس مابين أحزاب سياسية على مواقع ديال السلطة.
نّيضام سّياسي هوّا واحد لكاضر لي كيحدد طّرقان لمسموح بيها ف ممارسة السياسة ف شي مجتمع. التاريخ د لفيكر السياسي نقدرو نطراسيوه تال لفترة لقديمة، ب أعمال لي حطات سّاس ديال لأنضمة لي كانعرفو دابا بحال كتاب لجمهورية ديال أفلاطون لي تّكتب هادي علاين 2400 عام، و لمكتوبات ديال لفيلسوف الشينوي كونفوشيوس، و كتاب أرطاشاسطرا ديال لفيلسوف لهندي شاناكيا.
أحمد مجدي الدكروري
أحمد مجدي الدكروري (مزيود ف 12 نونبر 1988) هو لعّاب د لبادمينطون مصري مثل مصر ف دورة لألعاب لپاراليمبية الصيفية 2020 ف منافسات لفردي ف فئة su5.
سيلينا ݣوميز
سيلينا ماري سيلينا ݣوميز (بالصبليونية: Selena Marie Gomez) تولدات ف 22 يوليوز 1992 هي مغنية و ممثلة و منتجة ميريكانية. باها من أصل مكسيكي و مها من أصل طالياني. تعرفات ب دور تاع أليكس روسو (ب ) فمسلسل ديزني لي رابح جائزة لإيمي ويزردز أوف ويڤرلي پليس (ب ) مع لممثل ديڤيد هنري، و بانت فأفلام تلفزيونية خرة تاع ديزني بحال قصة خرة تاع سندريلا (ب ) وفبرنامج حماية الأميرة (ب ) مع الممثلة ديمي لوڤاتو، و ف رامونا و بيزوس (ب ) مع لممثلة الصغيرة دجوي كينݣ، و فعام 2008 ولات أصغر سفير لليونيسيف.
وتوسعات لخدمة ديالها ل صناعة لموسيقى و دارت فرقة پوپ سميتها "سيلينا ݣوميز أند ذا سين (ب )"، ولي خرجات بزاف تاع لألبومات لغنائية: بوس ؤ ݣول (ب ) و عام بلا شتا (ب ) و ملي كاتغيب شّمش (ب ). تصغير|
لكونفيديرالية د كورة ف أوقيانوسيا
لكونفيديرالية د كورة ف أوقيانوسيا (بالنݣليزية: Oceania Football Confederation) أولّا OFC هي وحدة من بين ستة ديال لمنضامات اللي داخلين تحت الرياسة د لفيفا فأوقيانوسيا. هاد لكونفيديرالية داخل فيها 13 دولة (11 بعضوية كاملة و2 بعضوية ماكاملاش) واللي كولهوم فأوقيانوسيا. تأسسات هاد لكونفيديرالية نهار 15 نونبر 1966 ف ؤسطراليا، من مورا مافشلات هي ونيوزيلاندا باش يتزادو معا لكونفيديرالية د كورة ف آسيا. لبلدان اللي أسسوا هاد لكونفيديرالية هوما ؤسطراليا، نيوزيلاندا، فيدجي وپاپوا غينيا الجديدة. ليوما لمقر ديالها كاين فمدينة أوكلاند، وكايترأسو لڤانواتي لامبرت مالطوك من أبريل 2018.
ميخايل ڭورباتشوڤ
ميخايل ڭورباتشوڤ ؤلا ڭورباتشيڤ (مزيود ف 2 مارس 1931، مات ف 30 غشت 2022) هوّا سياسي روسي ؤ قبل داكشي سوڤاتي. كان هوّا زّعيم تّامن ؤ لّخر ديال ليتيحاد سّوڤياتي، ؤ لأمين لعام ديال لحيزب شّيوعي د ليتيحاد سّوڤياتي من 1985 تال 1991. ؤ شغل مناصب عالية خرة ف لحيزب شّيوعي ؤ ف لحوكومة سّوڤياتية.
ڭورباتشوڤ ف لأصل كان لينيني ماركسي، ولاكين ف لبدية د تّسعينات بدّل لموقف ديالو ل دّيموقراطية جّتيماعية. ؤ كيتّعتابر من أهم شّخصيات سّياسية ف نّص تّاني د لقرن 20، حيت لقرارات ديالو كان عندها دور كبير ف لمسالية د لحرب لباردة، لمعاودة د توحيد ألمانيا ف 1990، ؤ سقوط شّيوعية ف ؤروپا شّرقية. ؤ خدا على هادشي نيت لجايزة د نوبل د سّلام ف 1990.
حياتو
ميخاييل ڭورباتشيڤ تّولد ف پريڤولنويي، ف لجمهورية رّوسية سّوڤياتية لفيديرالية شّتيراكية لي كانت من بين لجمهوريات لي تابعين ل ليتيحاد سّوڤياتي، تحت لحكم ديال سطالين. فاميلتو كانت فقيرة ؤ من أصل روسي ؤ ؤكراني. كان بدا لعمل سّياسي على لمستوى لمدراسي ديجا من 1946. ؤ كان معروف عليه بلي كيقرا مزيان، ؤ كان كينضّم أنشطة د سّپور ؤ لمسرح، ؤ كيعاون تا بّاه ف زّراعة ؤ لحصاد. ف 1950، مشا يقرا لقانون ف لجامعة لحوكومية د موسكو، ؤ نضم ف نفس لوقت ل لحيزب شّيوعي. بعدما تخرّج ف 1955 ب متياز، دوّز 3 د لعقود ف لعامال سّياسي، ؤ تم تّرشيح ديالو باش يخلف كونسطانتين تشيرتشينكو على راس لحيزب شّيوعي.
محمد الخضيري
لخاضيري كان مجوج حتا ماتت مراتو ف 2013، ؤ عندو بنت.
ريتشارد نيكسون
ريتشارد ميلهاوس نيكسون (بلينݣليزية: Richard Milhous Nixon)،(تولد ف 9 يناير 1913 ف كاليفورنيا - مات ف 22 أبريل 2004 ف نيويورك) كان محامي و عسكري وكتاتبي و سياسي ميريكاني. كان هو الرئيس السابع وتلاتين ديال لميريكان، و حكم فيها من 1969 حتال 1974. نيكسون ستاقل من الرئاسة ف 1974 من بعد لفضيحة د ووترڭيت. من مورا لإستقالة ديالو ولاّ كتاتبي، وكتب 9 د لكتوبا.
نيكسون معروف باللي هو الرئيس لميريكاني اللي حبس لحرب د ڤييطنام (ف 1973)، أول رئيس ميريكاني مشا للشينوا (ف 1972) ، و دار بزاف د لإتفاقيات مع لإتحاد السوڤياتي باش ما تكونش حرب بيناتهم.
لمزاود
link=https://commons.wikimedia.org/wiki/Category:Richard_Nixon?uselang=ary|20x20px تقدر تزيد شوف بزاف د تّصاور و لمعلومات ديال ريتشارد نيكسون ف ويكيميديا كومنز.
عوام 1750
كرونولوجيا
مقالات د لعقد د 1750: 1750 · 1751 · 1752 · 1753 · 1754 · 1755 · 1756 · 1757 · 1758 · 1759
لسجبوت
تصغير|ميتال ديال لخدمة د لسجبوت لسجبوت (سميّة لأصلية Lsjbot) هوّا بوت لي كيصاوب لمقالات بشكل ؤطوماتيكي ختارعو سڤيركر يوهانسون. هاد لبوت قاد تقريبان نّص د لمقالات ديال ويكيپيديا ب سّويدية ؤ مابين 80 تال 99% ديال لمقالات ديال ويكيپيديا ب لكيبوانو ؤ ب لواراي. لبوت كيركّز سيرتو على لكائنات لحية، ؤ تّضاريس ؤ لعناصر لجغرافية بحال لويدان، سّدود، جّبال ؤ غيرهوم. معا لمجي د عام 2014، كان قاد 2.7 مليون مقال، ب موعدّال ديال 10،000 مقال ف نّهار، ؤ من داك لوقت تال يناير 2019 كان قاد 9.5 مليون مقال ب موعدال ديال 4000 مقال ف نّهار. جوج تلات منهوم ف ويكيپيديا ب لكيبوانو، لي هيّا لّوغة د لم ديال مرات يوهانسون.
ف 15 يونيو 2013، وصلات ويكيپيديا ب سّويدية ل مليون مقال ؤ ولات تامن ويكيپيديا كاتحقق هاد لهاداف. حاليا هاد نّسخة د ويكيپيديا فايتة 2 د لملاين د لمقالات. ف 2020، لسجبوت كان كايدير غير صيانة د لمقالات ف ويكيپيديا ب لكيبوانو، بلا مايزيد مقالات جداد بشكل منهاجي كيما قبل.
عبد الرحيم أولمصطفى
عبد الرحيم أولمصطفى كاتب ؤ موطرجيم مغريبي، أصلو من تارودانت ؤ مهاجر ل ألمانيا، ساكن ف برلين. كان تخرج من لمعهد لعالي ل لفن لمسراحي ؤ تّنشيط تّقافي ف لمغريب، ؤ مشا موراها ل ألمانيا، ؤ قرا لألمانية ؤ لمسرح ف مدون كاصل ؤ إيرلانݣن، ؤ خدا ماسطر من جاميعة لفنون د برلين.
أولمصطفى عندو طرجمات ديال أعمال من لعربية ل لألمانية، ؤ خدام كا خابير ف لپيداݣوجيا جّتيماعية ؤ تّربية لفنية. كان ساهم ف تأسيس مهراجانات تقافية ؤ مسراحية ف لمغريب ؤ ألمانيا ؤ فرانسا.
عوام 1740
عوام 1740 ؤلا عقد 1740 هوّ عقد ديال الزمان بدا ف 1 يناير 1740 و سالا ف 31 دجنبر 1749.
كرونولوجيا
مقالات د لعقد د 1740: 1740 · 1741 · 1742 · 1743 · 1744 · 1745 · 1746 · 1747 · 1748 · 1749
نص دواز
تصغير|لكريسطالات د [[سيليسيوم|سّيليسيوم من بين أكتر لمواد النص دوّازة لي كاتخدّم ف لميكروإليطرونيك و لمصاوبة د لألواح الشمسية]] النص دوّاز (ب ) هوّا أي مادة لي الدوّازية التريسينتية ديالها قل من ديال الدوّاز، بحال نّحاس، و كتر من ديال مادة عازلة، بحال جّاج. لمقاومية ديال المادة النص دوازة كاتنقص كلما تزادت لحرارة ديالها.
لأجهيزا لي مصاوبة ب مادة نص دوازة كيكونو عندها خاصيات مزيانين بحال تدواز السارح (التيار) ف واحد لاتيجاه كتر من واحد أخور، تبدال لقيمة ديال لمقاومة، و التأتر ب لحرارة ؤلا لوجود ديال الشعا.
نور الدين بكر
نور الدين بكر (مزيود ف 11 فبراير 1952، مات ف 2 شتنبر 2022) مومتيل كوميدي مغريبي، لي كيتّعتابر من أهم لكوميديين لمغاربا. لأوج د لكاريير ديالو كان ف تّسعينات د لقرن 20، ؤ شارك ف بزاف د لأعمال لمسراحية ؤ تّيليفيزيونية لمعروفة ف لمغريب.
لكاريير
نور الدين بكر بدا لمشوار لفني ديالو معا مسرح لهواة، ؤ تألّق سيرتو معا فرقة مسرح لحي ف مسراحيات بحال "حب و تبن"، ؤ "شرّح ملّح".
شارك ف مسلسلات تيليڤيزيونية بحال "سرب لحمام" و "مقطوع من شجرة". ؤ تا ف أفلام د تّلفازة ؤ د سّينيما بحال "هكذا أريد" و "السطاجير".
بكر بعّد على لفن ف سّنوات لّخرة ديالو بسباب مرض لكونصير، لي توفّا بيه ف 2 شتنبر 2022.
نسيم حداد
نسيم حداد هو باحث و فنان مغربي تزاد فمدينة بجعد عام 1983، تايهتم بلغنا تقليدي لمغريبي بحال لعيطة و شعبي و لغيوان و لملحون و لأغنية لأمازيغية و غيرها من لفنون دلغنا لمرتابطة بتراث دلمغريب.
وضعية تاع لكلب
لوضعية تاع لكلب ؤلا ضوݣي (ب نّݣليزية Doggy style) وضعية جنسية كيكون فيها واحد الشريك على يديه و رجليه و شريك لاخور كيدخّل لقضيب ديالو من لّور (سوا ف لبشتير ؤلا ف تّقبة د لمؤخرة). هاد لوضعية سّيكسوالية معروفة من عصور قديمة، ؤ و توصفات ف كاماسوترا ب "لجيماع د لبݣرة".
نسيم حداد
حياتو
تزاد فمدينة بجعد، عام 1983. خدا نسيم لباك ديالو تخصص صيونص ماط، من بعدو خدا ليصونص ف لماط و لأنفورماتيك، بعدها ماسطر فلفيزيك لمعلوماتية من لجامعة ديال محمد لخامس فرباط. بعد لماسطر نتاقل نسيم للمركز لأوروپي دلأبحاث النووية فسويسرا فين قدر ياخد دكتورا دولة فلفيزيك النووية، بعد ما شارك فكثر من 500 بحث علمي منشور فمجلات عالمية. بعد ما تخرج، قرر نسيم باش يخلط بين لبحث لعلمي و الشغف ديالو بلفن لفولكلوري لمغريبي لأصيل، لي تايحاول يحييه من جديد و يرجع ليه قيمتو فلمغريب، و يوتق لأغاني الشفهية التراثية دلمغريب. نسيم مزوج و أب.
لكاريِّير لفني ديالو
لكاريير لفني ديال نسيم حداد بدا عام 2014 ، قبل مايكون فنان ولا مغني، هو باحث فلفنون الشعبية لمرتابطة بتراث ديال لمغريب، و شغوف بهاد نوع ديال لفن، لي نشر فيه بزاف ديال الدراسات، و شارك فبزاف ديال لمؤتمرات متعلقة بيه، و شارك ف شحال ديال السهرات فلمغريب و فلخاريج. رتيباط نسيم بهاد لفن بدا معا ناس لغيوان لي كان شغوف بيهم بزاف من صغرو، و منهم قدر ينفاتح على فنون تراثية أخرى، خصوصا فن لعيطة لي بحث فيه بزاف و قدر يجمع لعيوط دلمغريب فرحلة لي فاتت 5000 كلم من لبحث. قدر ينشر نتيجة دلبحث ديالو عام 2014 على شكل وثائقي لي تعرض ف لجزيرة لوثائقية بعنوان " العيطة، رحلة نغم". الهدف ديال نسيم هو يوتق التوراث لفني الشفهي لمغريبي و يحافظ عليه (نص و لّحن) من لإنقراض، و يعطيه نفس جديد.
لأعمال لفنية ديالو
نسيم عندو مشاريع فنية معا فنانين كبار بحال حجيب و حمزة نميرة، لقناة ديالو فليوتيب فيها كثر من 60 أغنية، أغلبهم فلعيطة، و عندو كثر من 319 ألف مشتارك فلقناة، و لأغنية ديالو "قالت لي نعطيك" فاتت 15 مليون مشاهدة عام 2022. ، زيادة على هادشي، نسيم خدم مقدم ديال سهرات فنية فلقناة اللولة لمغربية بعنوان "جماعتنا زينة"، كيف ما عندو ألبوم غنائي مهم سميتو "كو دو كور".
لأغاني ديالو
• گالت ليا نعطيك
• العلوة
• الغابة
• لهواوية
• امحمد يا وليدي
• حاط فوق لكدية
• بعد عل الزين
• مولاي عبد الله
• نصبر أنا واش بيدي
عوام 1730
عوام 1730 ؤلا عقد 1730 هوّ عقد ديال الزمان بدا ف 1 يناير 1730 و سالا ف 31 دجنبر 1739.
كرونولوجيا
مقالات د لعقد د 1730: 1730 · 1731 · 1732 · 1733 · 1734 · 1735 · 1736 · 1737 · 1738 · 1739
عبد المالك المومني
عبد المالك المومني (مزيود ف 1951 ف قرية عين رݣادة حدا بركان) هوّا كاتب ؤ شاعير مغريبي ؤ كان ؤستاد د تّعليم لعالي ف جاميعة بن طفيل. عندو عاداد د لمؤلفات منها روايات ؤ أبحات أكاديمية.
حياة ؤ كاريير
عبد المالك المومني خدا لباك ديالو ف وجدة ف 1971. خدا ليصونس ف لأدب لعربي من جاميعة محمد بن عبدالله ف فاس ف 1976، ديپلوم د لميتريز ف لأدب لعربي لقديم ف 1982، ؤ ديپلوم ف تكوين لأساتيدة ف 1983. خدا ماسطر ديالو من نفس لكلية ف فاس ف 1988 علا موضوع "شعر السجون في المشرق العربي من البعثة حتى القرن الثالث الهجري" (شيعر د لحباسات ف لمشرق من لبدية د لإسلام حتال لقرن تالت لهيجري). ؤ دوكتورا ديال دّولة من جاميعة محمد لّول ف وجدة ف 2004.
حمد عجور
حمد عجور (بلأمازيغية: ⵃⵎⴷ ⵖⵊⵊⵓⵔ، تولد ف 1931 ف زغنغن - مات ف 2019 ف الناظور) كان رسام مغريبي. تعلّم عجور الرسم بوحدو، و كان خدام ف لمنجم د ويكسان.
الستيل ديالو
محمد عجور رسم على بزاف د لحوايج اللي أترو عليه ف حياتو، بحال لخدمة ف لمنجم، و الطبيعة، اللي دوز فيها بزاف صغرو ملّي كان تيسرح.
جي جيتسو
جي جيتسو (بالجاپونية: 柔術) هوّا سمية د مجموعة د لفنون د لمدابزة لأصل ديالهم من الجاپون، وبالضبط من التقنيات اللي كانو تيخدّمو الصاموراي ف لوقت ديال إيدو ف لقرن 17. التقنيات ديال جي جيتسو تادّور على لمدابزة لقريبة، اللي ماتيتخدّمش فيها السلاح.
بزاف د الرياضات د لمدابزة ديال دابا جايبة لأصل ديالها من الجي جيتسو بحال الجيدو و لآيكيدو و الصامبو و الجي جيتسو لبريزيلي. اللي كيطريني جي جيتسو كيتسمّا جي جيتسوكا، و لحوايج اللي كيلبس كيتسمّاو جي جيتسوݣي.
عوام 1720
عوام 1720 ؤلا عقد 1720 هوّ عقد ديال الزمان بدا ف 1 يناير 1720 و سالا ف 31 دجنبر 1729.
كرونولوجيا
مقالات د لعقد د 1720: 1720 · 1721 · 1722 · 1723 · 1724 · 1725 · 1726 · 1727 · 1728 · 1729
لارتيست (مغني)
لارتيست سمية حقيقية يوسف أقديم (من مواليد 4 يوليو 1985) في إمنتانوت غرب مدينة مراكش هو مغني راب وكاتب أغاني وملحن ومنتج موسيقي مغربيفرنسي، ينشط في فرنسا.
لارتيست
خدمة اخرى
اغاني فرية
أغاني مخططة خرى
فرانك درييك
فرانك ضونالد درييْك (مزيود ف 28 ماي 1930، مات ف 2 شتنبر 2022) عالم د لفلك ؤ أصطروفيزيسيان ميريكاني. درييك معروف سيرتو ب لأعمال ديالو ف لبحت على لكائنات لفضائية، ب لخصوص تأسيس مشروع سيتي ، لي ف إطارو بدا أول مراقبة ديال سينيال د تّواصل من برا د لأرض ف 1960. ؤ هوّا مول لمتساوية د درييك، لي كيتحسب بيها لعاداد د لحضارات لعاقلة لمومكينة ف مجرة مجرّ لكبش بشكل حتيمالي. ؤ كان قادّ لميصاج د أريسيبو، لي تصيفط ل تّجمع نّجمي م 13، ؤ كيحتاوي على معلومات عامة على لبشرية ؤ على لأرض.
بنتو نادية درييك صحافية معروفة خدّامة معا ناشيونال دجيوڭرافيك.
عزيز داودة
عزيز داودة: (بالفرنساوية Aziz Daouda)، خلاق ف رباط نهار 15 ماي 1951، مدريب ألعاب لقيوى وجراي مغريبي شحال هادي.
مسيرتو فلقراية
تزاد عزيز داودة فحي ديور الجامع الشعبي فالرباط. من بعد ما كمل قرايتو ليبتدائية والتانوية والجاميعية، ستفاد من واحد لابورس باش يمشي يتابع قرايتو فواحد لمعهد سميتو Fizica Bucuresti ف رومانيا، جاب من هاد لمعهد عام 1977 ديبلوم التعليم العالي فالسبور تخصص ألعاب لقيوى. وبعد ما كلس شوية فلمغريب مشا عاود ل كاندا فعام 1980 باش يتابع قرايتو فجامعة مونتريال فعلوم النشاط البدني، وجاب منها ماجستير فسيولوجيا جهد.
لإينجازات والجوائز ولأوسمة
كتنعت ديك لوقيتة فاش كان عزيز داودة كيشرف على ألعاب القيوى لمغريبية بلعصر الذهبي، حيت كيرجع لفضل ف تدريب بزاف ديال لأبطال لمغاربة اللي جابو ميداليات دهبية وديال النقرة ولبرونزية فبزاف ديال لمولتقيات لعالمية وعلى راسهم سعيد عويطة لحائز على لميدالية دهبية ف سباق 5000 متر في لألعاب لأولمبيا بلوس أنجلوس عام 1984 وهشام الكروج بطل العالم ف مسافة 1500 سنة 1997 و2003 واللي فاز عاود بجوج ميداليات أولمبية ديال الدهب ف مسافة 1500 متر و5000 متر ونزهة بدوان بطلة لعالم ف 400 متر. و حسنة بنحسي مولات النقرة فلألعاب لأولمبيا ف أتينا عام 2004 ف مسافة 800 متر وبرونزية بكين سنة 2008 و صلاح حيسو مول لبرونزية ديال 10 آلاف متر ف دورة أطلانطا 1996 وميدالية ديال الدهب ف بطولة العالم فإشبيلية 1999 ف مسافة 5000 متر و جواد غريب اللي ربح دهبية لماراطون ف بطولة لعالم فباريس سنة 2003 وهلسنكي 2005 وميدالية ديال النقرة ف الألعاب الأولمبيا ف بكين عاصمة الشينوا سنة 2008.
هاد لكاريير طويلة، مكنات عزيز داودة من بزاف د لجوائز ولأوسيمة، أهمها الوسام الرياضي ووسام ليستحقاق الوطني من لمليك الراحل لحسن التاني ووسام من جيهة الرئيس الكنغولي دونيسا سونغيسو ووسام من لاتيحاد دولي لألعاب لقيوى. زيد عليها بزاف ديال تكريمات من شلا جمعيات وهيئات رياضية وصحفية.
عبد لغني بوستة
تصغير|يسار|250px|<P ALIGN=center>لقبر د عبد لغني بوستة ف باريز. عبد لغني بوستة السرايري (تولد ف 18 فبراير 1949 ف مراكش - مات ف 21 شتنبر 1998 ف باريز) كان سياسي مغريبي معارض، من لمؤسسين د لحركة د لإختيار التوري. بوستة كان ضد النضام د لحسن التاني، و عاش كتر من عشرين عام ف لمنفى. من لجمل اللي كان تيقول بزاف: "اللي تيناضل يقدؤ يخسر، و لكن اللي ما تيناضلش را خسر أصلا".
عبد لغني بوستة كان ف صغرو لإتحاد لوطني د لقوات الشعبية، ف 1975 كان من لمؤسسين د لإختيار التوري، و ف 1983 كان مع لمؤسسين د حزب الطليعة الديموقراطي لإشتراكي. ف عام 2000، تمنعو لجرائد د لوجورنال و دومان والصحيفة ف لمغريب، من مورا ما نشرو برية كان صيفطها لفقيه لبصري لأوفقير (على لمحاولة نقيلاب د 1972)، و كانت جات من عند عبد لغني بوستة.
محسن زروال
محسن زروال كاتب ؤ ناقد مسراحي مغريبي. ؤ كان مودير ديال لجمعية لمغريبية د لمحتارفين د لفنون دّرامية.
كورة مليوحة
180px|تصغير|يسار|لحكم كاينفد كورة مليوحة (قبل من 2019). كورة مليوحة هي طريقة د لمعاودة د اللعب ف كورة. كاتستعمل من مورا ماكايوقف اللعب بسباب خرين من غير لقصارة لعادية، لغلاط أولّا السلوك لخايب. لقانون 8 و لقانون 9 ف لقواعد د اللعبة كايحددو لحالات فين خاص تدار لكورة لمليوحة؛ لقانون 8 فيه حتى كيفاش كاتدار.
لحالات فاش كاتعطى
200px|تصغير|يسار|حكم كايعطي كورة مليوحة فماطش من 2007. كايعطي لحكم كورة مليوحة فلحالات فاش كايوقّف اللعب، ولقواعد د اللعبة ماكايحددوش كيفاش يتعاود. هاد لحالات كاينين فالنوسخة ديال 2020 من لقواعد: فلميطشان اللي فيهوم لحكم لمعاون بلڤيديو، إلا مراجعة ديال لڤار قررات باللي اللعب ماكانش خاصو يوقف، متلا إلا تحيدات پيلانتي عطاها لحكم بلغلط لشي فرقة، كايتعاود اللعب بكورة مليوحة فلبلاصة فين لڤار عيّط للحكم.
الطريقة
من مورا التغييرات اللي طراو على لقواعد د اللعبة ف 2019، كاتعطى لكورة لمليوحة لواحد لكوايري بوحدو:
كايلوح لحكم لكورة فآخر بلاصة قاسها فيها شي كوايري ولّا حكم آخور ولّا شي حاجة برانية على التيران، من غير إلا كان هادشي فلمينطاقة د پيلانتيات (أولا كانت لكورة فلمينطاقة د پيلانتيات فاش اللعب وقف)، فهاد لحالة كايلوح لحكم لبالون فلمينطاقة د پيلانتيات.
ݣاع لكوايرية من لفراقي بجوج (من غير داك اللي غايشد لكورة) خاص يكونو بعاد على لكورة ب 4 ميترو حتى تقيس لكورة الضس.
كاتولي لكورة ملعوبة فاش كاتقيس الضس ديال التيران. حتى شي كوايري ماعندو لحق يقيس لكورة حتى تقيس هي نيت الضس. كاتعاود لكورة لمليوحة فاش لبالون كايخرج من التيران قبل مايقيسو شي كوايري (ولّا كايدخل لواحد من لݣوال بجوج).
لغلاط
مايمكنش شي بيت يتماركا من لكورة لمليوحة حتى يقيسوها جوج كوايرية بلقليلة. إلا دخل لبالون لشي ݣول بلا مايقيسوه جوج كوايرية، كايعطي لحكم إما ضربة مرمى أولّا ركنية. لكورة لمليوحة هي الطريقة داللعب لوحيدة اللي كاتخلي لكوايري اللول اللي قاس لكورة يقيسها جوج مرات متابعين بلا مايتعاقب عليها.
كاس إفريقيا د لكورة د لعيالات 2022
كاس إفريقيا د لعيالات 2022 هوّا تورنوا د لكورة د لعيالات لي منضّم ف لمغريب ؤ بدا ف 2 يوليوز، ؤ غادي يسالي ف 23 يوليوز 2022. هاد تّورنوا عرف لموشاركة ديال 12 فرقة وطنية إفريقية ل أول مرة (تّورنوا لّخر لي تنضّم ف 2018 كانو فيه 8 د لفراقي). هاد لبوطولة كاتمتّل نّسخة نمرة 14 ديال كاس إفريقيا د لكورة د لعيالات. نّسخة د 2020 كانت تّلغات بسباب جّايحة د كورونا.
لبلاد لي منضّمة لبوطولة (لمغريب) علنات عليها لّجنة تّنفيدية ديال لكاف ف 15 يناير 2021. هاد تّورنوا ف نفس لوقت لاعب دور ديال إقصائيات د كاس لعالم د لكورة د لعيالات 2023. لفراقي رّبعة لّولين غادي يتأهلو نيشان، ؤ جوج خرين غادي يلعبو ماتشات د لباراج.
لماصكوط ديال لبوطولة هوّا لبؤة لابسة تّوني ديال لفرقة د لمغريب ب سلهام ؤ تيارة أمازيغية فوق رّاس، ؤ مسمّية "" تيتريت، لي كاتعني "نجمة" ب لأمازيغية.
نيجيريا هيّا لفرقة لي كانت كاتدافع على لّقب ديالها ف هاد لبوطولة، ؤ دّات لكاس ف 3 د نّوساخ لّخرين ديال كاس إفريقيا د لعيالات. ؤ تّقصات من طاراف لمغريب ف نص نّهائي، ف ماتش لي عرف تكسير رّوكور د لبوطولة د إفريقيا د لعيالات ديال عاداد د لحضور ب 45.562 شخص. هادي أول بوطولة لي لفينال ديالها ماطلعات ليها لا نيجيريا لا غينيا سّتيوائية، لي كانت خرجات من لإقصائيات.
لفراقي لمشاركين
لفرقة د لمغريب تأهلات نيشان ب عتيبارها لبلاد لمضايفة. لفراقي لخرين لعبو إقصائيات.
44 فرقة د إفريقيا شاركات ف لإقصائيات لي تلعبو على جوج جولات.
تيرانات
لماتشات غادي يتلعبو ف كازا ؤ رّباط.
لقورعة
لقورعة ديال لماتشات لي حددات لݣروپات ف تّورنوا تدارت ف رّباط ف 29 أبريل 2022 معا 20:30 ب توقيت ݣرينيتش. 12 فرقة توزّعو على 3 د لݣروپات (A ؤ B ؤ C). لفرقة د لبلاد لمنضمة (لمغريب)، لفرقة لي دّات لكاس آخر مرة (نيجيريا) ؤ لفرقة تّانية ف لكلاصمة ف إفريقيا (لكاميرون) تعطاو ليهوم لبلايص لّولين ف كلا ݣروپ.
دور لمجموعات
لكاف علنات على لپروݣرام رّسمي ديال لماتشات ف 29 أبريل 2022. جميع لمواقيت ب تّوقيت لمحلي (توقيت ݣرينيتش).
ربع نهائي
رّابحين غادي يتأهلو نيشان ل كاس لعالم د لكورة د لعيالات 2023. لخرين غادي يلعبو جوج ماتشات على شكون يطلع ل لمرحلة د لباراج.
ماتشات قبل لباراج
لخاسرين ف ربع نّهائي غادي يلعبو بيناتهوم، باش جّوج فراقي لي ربحو يلعبو لباراج، لي غادي يتّلعب بحال تورنوا صغير بين فراقي من لقارات كاملين.
جوايز
لجوايز تالية تعطاو مور لمسالية د لبوطولة:
كاپويرا
كاپويرا (بلبرتغالية: Capoeira) هي فن د لمدابزة لأصل ديالها من لبريزيل، بدات ف لّول د لقرن 16 من عند لعبيد اللي جاو من إفريقيا وولادهم. تيجمع هاد لفن ما بين لمدابزة و الشطيح، و تاتكون فيه لموسيقا والتطبال.ف لوقت د لعبودية، كانو الناس تيتدربو للمدابزة ولكن تيديرو راسهم تيشطحو (باش ما يعيقوش بيهم مالين الشي)، و داكشي علاش فيها بزاف ديال لموسيقا. ف 1888، من مورا ما حبسات لعبودية ف لبريزيل، منعات السلطات التدريب د لكاپويرا حيت خافت لا يكون شي تمرد ديال الناس اللي تيطرينيوها، و لكن ف 1930 عاود رجعات وتحلاّت أول مدرسة رسمية ديالها ف لبلاد.
لكاپويرا فيها ضربات صعاب ومعقدين، و فيها بزاف د لحركات د الرجلين. اللي كيطريني هاد لفن كيتمّا كاپويريسطا.
خالد بولامي
خالد بولامي، تولد ف 7 غشت 1969 ف آسفي، هو جراي مغريبي معتازل ديال لمسافات الطويلة. بولامي معروف ف لمغريب حيت ربح لميدالية لبرونزية ف السباق د 5000 ميطرو ف لألعاب لأولمپية د أطلانطا ف 1996. شارك بزاف د لمرات ف لبطولة د لعالم د الجرا (ف 5000 ميطرو) وجاب فيها جوج ميداليات فضية (اللولا ف ݣوتنبورݣ ف 1995 و التانية ف أتينا ف 1997).
خالد هو خو براهيم بولامي، اللي تا هو جراي مغريبي معروف، و كان عندو الرقم لقياسي لعالمي ف 3000 ميطرو حواجز.
سيستيم عالمي د لعبرات
سّيستيم لعالمي د لعبرات فيه 7 د لعبرات أساسيين هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).
الصديق مكوار
الصديق مكوار مومتيل ؤ موخريج ؤ كاتب مسراحي مغريبي.
ليندون دجونسون
ليندون بينز دجونسون (بلينݣليزية: Lyndon Baines Johnson)،(تولد ف 27 غشت 1908 - مات ف 22 يناير 1973 ف طيكساس) كان معلّيم و سياسي ميريكاني. كان هو الرئيس السادس وتلاتين ديال لميريكان، و حكم فيها من 1963 حتال 1969. دجونسون ما ولاّش رئيس مورا نتيخابات، ولكن كان هو النايب د الرئيس كينيدي، و خدا بلاصتو ملّي تقتل. ولكن عام من بعد (ف 1964) تدارو نتيخابات، و ربح فيهم، و بقا رئيس 5 سنين موراها.
لوقت اللي حكم فيه دجونسون زادو فيه لعسكر لميريكانيين اللي شاركو ف لحرب د ڤييطنام، و تدرا فيه لقانون د لحقوق لمدنية، اللي منع التمييز لعنصري ف لميريكان، و عطا نفس لحقوق ف لبلاد لڭاع الناس كيما كان اللون و لڭنس والدين ديالهم.
لمزاود
link=https://commons.wikimedia.org/wiki/Category:Lyndon_B._Johnson?uselang=ary|20x20px تقدر تزيد شوف بزاف د تّصاور و لمعلومات ديال ليندون بينز دجونسون ف ويكيميديا كومنز.
عوام 1710
عوام 1710 ؤلا عقد 1710 هوّ عقد ديال الزمان بدا ف 1 يناير 1710 و سالا ف 31 دجنبر 1719.
كرونولوجيا
مقالات د لعقد د 1710: 1710 · 1711 · 1712 · 1713 · 1714 · 1715 · 1716 · 1717 · 1718 · 1719
سيدي لمخفي (صفحة توضيح)
هادي صفحة د التوضيح، كلمة سيدي لمخفي يمكن يكونو عندها هاد لمعاني:
لمتحف ليهودي لمغريبي
البلاصة
لمتحف ليهودي جاي ف حي لواحة جنوب مدينة دار البيضا، كيعسو عليه البوليس صباح وعشية، حيت كان هدف للهجوم ليرهابي اللي وقع عام 2003.
تاريخ
عاشو ليهود ف لمغريب مفرقين على جميع لمدون و دواور وجبال، وكل مدينة كبيرة كان عندها ملاحات ديالها بحال فاس ومكناس ومراكش وصويرة وطنجة وأصيلة وتطوان ووجدة ورباط وسلا وآسفي ودار البيضا و بجعد ووزان ودبدو، أما اليوما فما بقاش ليهم حضور بزاف ف بزاف ديال لمدون. و كيرجع هادشي، للهجرات من 1930 تقريبا، خصوصا من نهار تأسسات إسرائيل ف عام 1948.
ف عام 1995 كان المتحف ليهودي باكورة ديال مؤسسة ترات ليهودي لمغريبي، وهي مبادرة خاصة طلقها مجلس طائفة ليهودية ف لمغريب بالمعاونة من الحكومة المغرببية. قامت لمؤسسة بترميم سينيكوكات اللي هي بلايص صلاة عند ليهود، اللي كتميز بالديكور ديالها تقليدي ولميعماري لمغريبي، وتجميع التحف اليهودية سوا لداخل ديال لمغريب سوا اللي على برا. ومن لخدامي اللي كديرهوم هاد لمؤسسة كذلك أنها كتعرف بترات ليهودي المغريبي ف المؤسسات التعليمية والتربوية والجامعات، وكتنظم معارض كتعرف بتاريخ لمغريب وليهود، زيد عليها الطباعة ديال لكتوبا والمنشورات، والجميع ديال التسجيلات على ڭاع داكشي اللي دار من أفلام وتائقية على ليهود، ووتائق، وخاصة لأغاني. تحل لمتحف ليهودي عام 1997، وكان لمبنى قبل داكشي دار ديال ليتامى ليهود ف عام 1948. من بعد وفاة شمعون ليفي، عضو لمكتب سياسي ديال حيزب تقدم وليشتراكية لحيزب شيوعي سابقا، ولى رئيس لمتحف هو جاك توليدانو ف دجنبر 2011.
لوصف
لمتحف ليهودي لهدف ديالو هو التعريف بالترات ليهودي ف بزاف ديال لميادين لعامة وتقافية ولقتصادية كيما تنلقاو فيه بزاف ديال لكتوبا والمطبوعات ليهودية والوثائق ولأغاني لي خاصة بليهود. لمتحف شد بلاصة دار ليتامى ديال ليهود اللي تصاوبات عام 1948. كاتسير هاد لمتحف سيدة مسلمة خلافا لباقي لمتاحف ديال أوربا اللي تيسيرهوم بزاف أشخاص اللي لأصل ديالهوم يهودي. ماشي غير هكاك لمتحف كاين فدار البيضا، حيت هي لمدينة اللي كانت مأوى لبزاف ديال ليهود واللي ما زالت فيها لحد الأن بزاف ديال البنايات ملك ليهوم، لمتحف كيترأسو حاليا ليهودي جاك توليدانو.
كنلقاو ف لمتحف ليهودي كولشي داكشي اللي متعلق بالحياة ديال ليهود وتراتهم المغريبي، حيت فيه لحوايج تقليديين ولباس ديال ليهود اللي منها لقفطان ليهودي وجلابة تقليدية ليهودية، كيما كيعرض لمتحف لحلي ليهودية وكولشي ڭاع داكشي اللي متعلق بلعوايد و تقاليد دينية ديال ليهود. كيما كيعرض كولشي داكشي اللي عندو علاقة ببلايص العبادة ديال ليهود واللي كتسمى لبيعة أو السينيكوك. لمتحف فيه كدلك بزاف ديال الكتوبا لقدام ديال ليهود واللي من بينها وتيقة عزوز كوهين لقديمة لمكتوبة بدارجة لمغريبية ولايني حروف عبرية، واللي كتعتبر الوحيدة ف العالم واللي كتبها الكاتب اليهودي عام 1933. لمتحف كدلك هو واحد الفضاء ديال بزاف د لمخطوطات المغريبية لمكتوبة بحروف عبرية.
لمتحف فيه صالة كبيرة كتسمى «فضاء المعارض المؤقتة والدائمة»، واللي كتنضم فيها معارض ديال الفن التشكيلي والتصاو وكل ما هو خاص بتقافة ليهودية المغريبية و المغريب، وصالات اخرين كتعرض فيهم مجموعات متحفية خاصة بالديانة اليهودية المغريبية، على حساب المحافضة ديال المتحف. من بين هاد لمجموعات لمتحفية اللي كاينة ف لمتحف ليهودي كنلقاو سفر توراة، وكتسمى ب«كابوجيم»، أي تفاحات اللي كتزين ريوس سفر توراة بطريقة مغريبية، على كونطر تفاحات اللي مصاوبة بالطراز لألماني ولا الميركاني ولا البلغاري، لاحقاش التفاحات اللي مصاوبة ف المغريب فيها تأتير كبير بالهندسة الميعمارية المغريبية، وكتشبه فبزاف ديال المرات لتصاميم صوامع ديال الجوامع المغريبية. وزيد عليهم لكيسان، اللي هي لبولات ولا لقنادل ف لبيعات لمغريبية وكيسميوها ب«كيسان الشعيل»، لأن هاد البولات على شكل كاس كتدار فيه فتيلة وزيت وكيشعل وكيضوي على عكس ليهود لأوروبيين اللي كيستعملو شموع.
زيادة على هادشي كامل، كاينين ف المتحف حوايج كتعكس لحرايف ليهودية، اللي كانو لحرايفية ليهود تيمارسوها، بحال صنعة نحاس الصفر اللي كيخدمها «الصفارون»، وصنعة الخيوط، وصنعة النسيج واللباس المزوق اللي الثمن ديالو غالي واللي كانو الخياطة ليهود كيخيطوها، اللي كيتسماو بلعيبرية ب«لحياطيم»، وصنعة لمشاطي ديال صوف، واللي كتسمى «لقراشليين». كاينين وتائق خرين تيبينو ممارسة ليهود ديال لمغريب لحرافي يدوية خرا بحال صنعة «بزيمات» لحزام، وطرز ديال شروج، ولحدادة، كيما كانو كيخرطو لخشب ونجارة. زيادة على لخياطين كانو صنايعية ديال طرابش و شاشيات وصباط؛ صباط لعيالات اللي كتسمى ب«شربيل» مطرزة بدهب ولا النقرة. كيما كانو حرايفية فصنعة لحرير «تاحرارت» وتطريز ديال التوب وصنعة لعقادي ولحزايم.
ملايري
تصغير|[[إيلون ماسك، ملايري، و واحد من أكتر ناس مرفحين ف لعالم، لي ف 2022 ولّا أغنى إنسان ف لعالم ب كتر من 200 مليار دولار ميريكاني]] لملايري ؤلا لملياردير هوّا شخص لي راسمالو صّافي مليار ؤلا كتر من شي صولدي متداول، عادتن شي صولدي قوي بحال دّولار لميريكاني ؤلا ليورو. لمجلة د لبيزنيس فوربس كاتصدر ليستة د لملايريا ف لعالم ب دولار لميريكاني كلا عام، ؤ ف لڤيرسيون ؤنلاين ديالها كاتجددها بشكل مستامر.
على حساب لمونضامة د ؤكسفام لخيرية، ف 2017 كانو أغنى 8 د لملايريا ليمتالكو نّص د تّروة لي كاينة ف لعالم كامل.
محمد المدلاوي المنبهي
محمد المدلاوي المنبهي (مزيود ف 1949 ف إيݣودار منابهة ف سوس) هوّا لانݣويست ؤ كاتب مغريبي، ؤ ؤستاد باحيت ديال لّانݣويستيك ف جاميعة محمد لخاميس ف رّباط. عندو عاداد كبير د لكتوبا ؤ لأبحات علا لّوغات ؤ تّقافة لمغريبية بشكالها ؤ مؤتيراتها (عربية، أمازيغية، يهودية، أندالوسية).
أعمالو
محمد المدلاوي عندو 9 د لكتوبا نشرهوم بشكل فردي، ؤ 8 معا كتّاب ؤ باحيتين خرين، ؤ عاداد كبير د لأبحات منشورين ب لعربية ؤ لفرانساوية ؤ نّݣليزية. من بينهوم:
ساعة (دوزان)
تصغير|[[ساعة د لما تقليدية ف لمغريب. زّلافة لفوقانية كاتكون فيها تقبة لي كيدخل منها لما بشوية، ؤ كلما وصل ل واحد لمستوى كيعرف لواحد بلي واحد لمدة دازت.]] سّاعة هوّا مصطلح كيتّخدم على أي جهاز باش كيتّعبر ؤلا كيتحدد زّمان. سّاعة من أقدم لختيراعات ديال بنادم، لي كان محتاج باش يعبر لوقت ف مدة قل من نهار، ؤ ل ألاف لعوام تخدّمو ساعات ب ميكانيزمات مختالفين. قبل من سّاعة لي كانعرفو دابا، كانو أنضيما قدام د لعبار د لوقت لي خدّمو ضواهر طبيعية بحال شّمش، لجابدية، و حركات لأجسام ف طّبيعة بشكل عام. متلاً سّاعة د شّمش كاتبين لوقت على حساب لموضع ديال ضّل لي كيطيح على واحد سّطح.
ف لعصر ديال دابا، سّاعة كاتكون ف لعادة جهاز إلكيطروني ؤلا ميكانيكي.
عوام 1700
عوام 1700 ؤلا عقد 1700 هوّ عقد ديال الزمان بدا ف 1 يناير 1700 و سالا ف 31 دجنبر 1709.
كرونولوجيا
مقالات د لعقد د 1700: 1700 · 1701 · 1702 · 1703 · 1704 · 1705 · 1706 · 1707 · 1708 · 1709